七年（1589年）联捷己丑科进士，初任江陵县知县，下车首革衙蠹之弊，钱粮严禁火耗，无论需索概绝，即收者稍溢于额，必痛惩之。江堤颓圮，裁浮费，雇工筑之，民若不知堤之成者。莅陵八年，荆人思之，比去，特为建庙，与汉刘琨并祀。三十年壬寅（1602年），擢福建道监察御史，巡视城务，一时巨憝如李五秃子辈，结连勋戚诸珰势，倾中外，卿相侧目。贞一擒得之，立毙杖下，自是权贵敛迹，畿甸肃然。三十二年甲辰，按漕，时河务方殷，董河尚书利速成功，濬治多不如法，贞一具疏劾之。承平日久，举人居乡有不法者，贞一请听各直省巡按御史考察，遂着